CELEX: 32011D0494
Language: lv
Date: 2011-08-05 00:00:00
Title: 2011/494/ES: Komisijas Īstenošanas lēmums ( 2011. gada 5. augusts ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū fosfatētas kukurūzas cieti kā jaunu pārtikas produktu sastāvdaļu (izziņots ar dokumenta numuru C(2011) 5550)  Dokuments attiecas uz EEZ

9.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 204/23
            
         KOMISIJAS ĪSTENOŠANAS LĒMUMS
   (2011. gada 5. augusts),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū fosfatētas kukurūzas cieti kā jaunu pārtikas produktu sastāvdaļu
   (izziņots ar dokumenta numuru C(2011) 5550)
   (Dokuments attiecas uz EEZ)
   (2011/494/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums National Starch Food Innovation2005. gada 23. augustā Apvienotās Karalistes kompetentajām iestādēm iesniedza pieprasījumu par fosfatētas dicietes fosfāta (fosfatētas kukurūzas ciete) kā jaunas pārtikas produktu sastāvdaļas laišanu tirgū.
            
         
               (2)
            
            
               Apvienotās Karalistes kompetentā pārtikas novērtēšanas iestāde 2009. gada 27. aprīlī izdeva sākotnējo novērtējuma ziņojumu. Ziņojumā secināts, ka fosfatētas dicietes fosfātu ir pieļaujams lietot kā jaunu pārtikas produktu sastāvdaļu.
            
         
               (3)
            
            
               Komisija 2009. gada 4. maijā nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laika periodā saskaņā ar minēto noteikumu tika izteikti pamatoti iebildumi pret šā produkta tirdzniecību.
            
         
               (5)
            
            
               Tāpēc 2010. gada 10. februārī notika apspriešanās ar Eiropas Pārtikas nekaitīguma iestādi (EFSA).
            
         
               (6)
            
            
               
                  EFSA2010. gada 10. septembra zinātniskajā atzinumā par fosfatētas dicietes fosfāta kā jaunās pārtikas produktu sastāvdaļas nekaitīgumu (2) secināts, ka fosfatētas dicietes fosfāta lietošana norādītajos apstākļos un ierosinātajās devās ir droša.
            
         
               (7)
            
            
               Pamatojoties uz zinātnisko novērtējumu, konstatēts, ka fosfatētas dicietes fosfāts atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Fosfatētas dicietes fosfātu, kā norādīts pielikumā, drīkst laist Savienības tirgū kā jaunu pārtikas produktu sastāvdaļu izmantošanai ceptos konditorejas izstrādājumos, makaronos, brokastu pārslās un graudu batoniņos ar maksimālo saturu 15 %.
   2. pants
   Ar šo lēmumu atļautā fosfatētas dicietes fosfāta nosaukums uz to saturoša pārtikas produkta etiķetes ir “fosfatētas kukurūzas ciete”.
   3. pants
   Šis lēmums ir adresēts National Starch Food Innovation, Corn Products UK Ltd., Prestbury Court, Greencourts Business Park, 333 Styal Road, Manchester M22 5LW, England.
   
      Briselē, 2011. gada 5. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  EFSA Journal 2010; 8(9): 1772.
   
      PIELIKUMS
      
         FOSFATĒTAS KUKURŪZAS CIETES SPECIFIKĀCIJAS
      
      Apraksts: Jaunā pārtikas produktu sastāvdaļa ir balts vai gandrīz balts pulveris.
      Fosfatēta kukurūzas ciete (fosfatētas dicietes fosfāts) ir ķīmiski modificēta, izturīga ciete, kas iegūta no cietes ar augstu amilozes saturu, kombinējot ķīmisko apstrādi, lai izveidotu fosfāta šķērssaites starp ogļhidrātu atliekām un esterificētām hidroksilgrupām.
      
         CAS Nr.: 11120-02-8
      Ķīmiskā formula: (C6H10O5)n [(C6H9O5)2PO2H]x [(C6H9O5)PO3H2]y
      n = glikozes vienību skaits; x, y = aizstāšanas līmeņi